
1. DAXİL OLAN MƏLUMATLAR


- “Azərbaycan Dövlət Dəniz Akademiyası” Publik Hüquqi Şəxsinin (bundan sonra “ADDA” PHŞ) İcraya nəzarət, kargüzarlıq və təsərrüfat işləri qrupu (bundan sonra İNKTİQ) “Azərbaycan Xəzər Dəniz Gəmiçiliyi” Qapalı Səhmdar Cəmiyyətinin (bundan sonra “AXDG”QSC) 19.09.2020-ci il tarixli CF03/01/482 nömrəli məktubuna əsasən “ADDA” PHŞ-nin 06.11.2020-ci il tarixli 164/K nömrəli daxili əmri ilə yaradılmışdır.
- 1.2. İNKTİQ, Azərbaycan Respublikasının Nazirlər Kabinetinin qərarlarına, Elm və Təhsil Nazirliyinin əmr və göstərişlərinə, “AXDG” QSC-nin əmr və göstərişlərinə, İSO 9001:2015 Beynəlxalq Standartlarının tələbinə və “ADDA” PHŞ-nın nizamnaməsinə əsasən fəaliyyət göstərir.
-Qrupun fəaliyyətinin predmetini beynəlxalq standartların tələblərinə uyğun sənədləşmə, arxiv, anbar, təmir-tikinti, bərpa və yenidənqurma işlərinin qeydiyyatı, sənədlərin çatdırılması, təsərrüfat işlərinin yerinə yetirilməsi sahəsində mövcud qanunlara və qaydalara, standartlara uyğun kargüzarlıq və təsərrüfat işlərinin yerinə yetirilməsi  təşkil edir.
-İNKTİQ-na nəzarəti ”ADDA” PHŞ-nın şəxsinin rektoru həyata keçirir;
-İNKTİQ-na qrup rəhbəri rəhbərlik edir;
-Qrup rəhbəri rektor tərəfindən vəzifəyə təyin və vəzifədən azad edilir;
-struktur vahidin strukturu və ştat vahidlərinin sayı “AXDG” QSC və “ADDA” PHŞ tərəfindən təsdiq edilir;
-qrupun rəsmi adı “ADDA” Publik Hüquqi Şəxsin İcraya nəzarət, Kargüzarlıq və Təsərrüfat İşləri Qrupudur. 

2. QRUPUN VAHID VƏZIFƏLƏRI 
- ”ADDA” PHŞ-nin kargüzarlığının Elektron Sənəd Dövriyyəsində (bundan sonra ESD) aparılmasında mövcud qaydaların tələblərinə riayət edilməsinə təşkilatı, əməli-metodiki rəhbərliyi və cari nəzarəti həyata keçirmək;
-kargüzarlıq, sənəd dövriyyəsi, arxiv işi sahələrində təşkilati-sərəncamverici sənədlərin layihələrini hazırlamaq və ya hazırlanmasında iştirak etmək;
- ”ADDA” PHŞ-ya daxil olan sənədləri qəbul etmək, qeydiyyata almaq, sənədlərin götürülməsini təmin etmək, icranın gedişatı və nəticəsi barədə qeydiyyat, müvafiq qeydlərin aparılmasına nəzarət etmək, kənar təşkilatlara göndərilən sənədləri aidiyyəti üzrə göndərmək;
- ”ADDA” PHŞ-da sənədlərin tez və vaxtında dövriyyəsini, sənədlərlə işin təşkilini, səlahiyyətləri çərçivəsində sənədlərin vaxtında icrasına nəzarəti və müəyyən olunmuş qaydada arxivə təhvil verilməsini təşkil etmək;
-imzaya daxil olan sənədlərin tam olmasına nəzarət etmək (səlahiyyətli şəxslərin imzaya qoyulması);
-icra olunmuş sənədlərin ”ADDA” PHŞ-nın müvafiq şöbə, kafedra və dekanlıqlarından qəbul edilməsi, icradan çıxarılması, aidiyyəti üzrə göndərilməsi, göndərilən sənədlərin təsnifləşdirilməsi və hesabatların aparılmasını təmin etmək, sənədlər üzrə axtarış sistemlərinin qurulması və ”ADDA” PHŞ-da kargüzarlıq üçün məsul olan şəxslərin bu sistemlərdən istifadə etmələrini təşkil etmək, təcili xüsusi əhəmiyyətli sənədlərin, o cümlədən vətəndaşların təklif, ərizə və şikayətlərinə dair verilmiş tapşırıqların vaxtında icra olunmasına nəzarət etmək;
- ”ADDA” PHŞ-dan kənar təşkilatlara, struktur idarələrə, vətəndaş müraciətlərinə göndərilən cavabların və digər sənədlərin tələb olunan forma və  qaydalara uyğun tərtib edilməsi, göstərilən ünvanların və digər məlumatların düzgünlüyünün yoxlanılması, müvafiq səhvlər aşkar edildikdə səbəbləri göstərilməklə sənədi müvafiq şöbələrə geri qaytarmaq, sənədlərin müvafiq qaydada göndərilməsi və ünvanına çatmadan geri qaytarılmış sənədlərin aidiyyəti üzrə çatdırılmasını təmin etmək üçün icraçıya vermək;
-sənəd qovluqlarının düzgün formalaşdırılması ”ADDA” PHŞ-nın fəaliyyəti nəticəsində yaranan və kənardan alınan bütün sənədlər daxil edilməklə işlərin ümumi nomenklatur siyahısını tərtib etmək , əmr layihələrini imzalanmaq üçün rektora təqdim etməzdən əvvəl onun tərtibinin düzgünlüyünü, lazımi imzaların və əlavələrin mövcudluğunu yoxlamaq, imzalanmış əmrləri qeydiyyata almaq, saxlanılmasını və göndərilmə siyahısına əsasən ESD-dən çatdırılmasını təmin etmək;
-fəaliyyət istiqamətləri üzrə vətəndaşlardan, dövlət orqanlarından, idarə, müəssisə və təşkilatlardan daxil olan müraciətlərə və sorğulara qanunvericiliyə uyğun müddətdə baxılmasını təmin etmək;
qanunvericiliyə uyğun olaraq xidməti məlumatların, dövlət və kommersiya sirrinin qorunmasını təmin etmək;
-Qrupun iş planını, fəaliyyəti ilə bağlı hesabatları dövrlər üzrə hazırlamaq;
-saxlanılmalı olmayan sənədləri seçib ayırmaq, onların məhv edilməsinə dair müvafiq akt hazırlamaq;
-fəaliyyət istiqamətlərinə uyğun olaraq qanunvericiliklə nəzərdə tutulmuş digər vəzifələri yerinə yetirmək;
-müvafiq komissiyanın qərarına əsasən daxil olan sənədlərin və vətəndaş müraciətlərinin hər rüb (3 ayda 1 dəfədən az olmayaraq) hesabatını hazırlamaq;
-Qrup üzrə daxil olan məktub, ərizə, şikayət və təkliflərə qanunvericilikdə nəzərdə tutulmuş qaydada baxılmasını təşkil edir;
-Qrupda kargüzarlıq işlərinin aparılmasını və məxfilik rejimini təmin edir;
-Qrupa daxil olan sənədləri qeydiyyata alır, onların əsasında rektora məlumat verir və ya onun iştirakı ilə baxılması üçün təkliflər hazırlayır;
-rəhbərliyin göstərişinə əsasən ”ADDA” PHŞ-nın işçilərini əmrlərlə sərəncamlarla və informasiya materialları ilə tanış edir;
-rektor və prorektorların yazılı və ya şifahi göstərişlərinə əsasən qrupda əmr qərar və sənədlərin yerinə yetirilməsi haqqında məlumat tələb edir və yerlərdə araşdırma aparır;
-vaxtaşırı rəhbərlik üçün tapşırıqların icrasının gedişi haqqında informasiya
hazırlayır;

3. QRUPUN VAHİD FUNKSİYALARI
-Elektron sənəd dövriyyəsini (ESD), icraya nəzarəti, arxiv işlərinin təşkilinin və təkmılləşdirilməsinin həyata keçirilməsini təmin edir;
-qanunvericilikdə müəyyən edilmiş səlahiyyətlərinə aid digər istiqamətlərdə fəaliyyət göstərir.
4. QRUPUN VAHID HÜQUQLARI
-Fəaliyyət istiqamətləri üzrə ”ADDA” PHŞ-nın şöbə, kafedra və dekanlıqları tərəfindən normativ hüquqı aktların təşkilati-sərəncamverici sənədlərin layihələrinə dair təkliflər vermək. ”ADDA” PHŞ-ya aid sənədlərin əsli ilə düzgünlüyünü təsdiq etmək;
-vətəndaşlar tərəfindən ”ADDA” PHŞ-ya (və ya ”ADDA” PHŞ-nın digər vəzifəli şəxslərinə) ünvanlanmış və icrası qrupa həvalə edilmiş müraciətlərə baxmaq araşdırmalar aparmaq və bu sahədə ”ADDA” PHŞ-nın müvafiq vəzifəli şəxslərinin iştirakının təmin edilməsi üçün təkliflər vermək;
-fəaliyyət istiqamətlərinə uyğun rəy vermək, təhlillər və ümumiləşdirmələr aparmaq analitik materiallar hazırlamaq, müvafiq sahə üzrə tədqiqatlar aparmaq, təkliflər vermək;
-”ADDA” PHŞ-da və digər dövlət qurumlarında yaradılmış komissiyalarda işçi qruplarında fəaliyyətinə aid məsələlər üzrə keçirilən müxtəlif səviyyəli yerli və beynəlxalq tədbirlərdə ”ADDA” PHŞ-nın təmsil etmək, onların işində iştirak etmək;
-fəaliyyət istiqamətlərinə uyğun olaraq qanunvericiliklə nəzərdə tutulmuş digər hüquqları həyata keçirmək.
5. QRUPUN VAHID MƏSULIYYƏTI
- Qrup rəhbəri qrupa həvalə olunmuş vəzifələrin yerinə yetirilməsi və hüquqların həyata keçirilməsi üçün şəxsən məsuliyyət daşıyır;
- Qrupun əməkdaşları qrup rəhbəri tərəfindən onlara həvalə edilmiş tapşırıqların vaxtında və lazımi keyfiyyətdə icrasına, habelə bu Əsasnamənin tələblərinin pozulmasına görə Azərbaycan Respublikası qanunvericiliyi ilə nəzərdə tutulmuş qaydada məsuliyyət daşıyırlar; 
- Qrupun hər bir əməkdaşı ona məlum olan və dövlət sirri, yaxud xidməti sirr təşkil edən məlumatların mühafizə olunmasına görə öz vəzifəsinə və səlahiyyətlərinə uyğun olaraq məsuliyyət daşıyırlar.

6. QRUPUN VAHID QRUP RƏHBƏRININ  HÜQUQ VƏ VƏZIFƏLƏRI
-Qrupun fəaliyyətini  təşkil edir və ona rəhbərlik edir;
-tabeliyində olan əməkdaşlar arasında iş bölgüsü aparır, onların fəaliyyətini  əlaqələndirir, əmək, icra və xidmət intizamına riayət etmələrinə nəzarət edir;
-Qrupa həvalə edilmiş vəzifələrin icrasını təmin etmək məqsədilə tərtib edilmiş iş planlarını və digər bu kimi sənədləri imzalayır, habelə iş planında nəzərdə tutulmuş tədbirlərin vaxtında və keyfiyyətlə icra edilməsinə nəzarət edir;
-Qrup tərəfindən aidiyyəti normativ hüquqi aktların vaxtında və lazımi səviyyədə icrasını təmin edir;
-Qrupun əməkdaşları barəsində həvəsləndirmə və intizam tənbehi tədbirləri görülməsi üçün Akademiyanın rəhbərliyinə təqdimatlar verir;
-Qrupun vəzifələrini yerinə yetirmək üçün səlahiyyətləri daxilində və prorektora əvvəlcədən məlumat verməklə “'AXDG" QSC-nin strukturlarından zəruri məlumat və sənədləri alır;
-Qrupu təmsil edir;
-Təmir tikinti  və yenidənqurma işlərinin zəruriliyi haqqında təqdimat verir.


7. KARGÜZARLIQ VƏ ARXİV İŞİNİN APARILMASI
Qrupun kargüzarlıq və arxiv işinin aparılmasını, dövlət sirrinin qorunmasını, təhlükəsizlik tədbirlərinin həyata keçirilməsini və məxfilik rejiminə riayət olunmasını təmin edir. Kargüzarlıq və arxiv işi mövcud qaydada təsdiq edilmiş nomenklaturaya Keyfiyyəti İdarəetmə Sisteminə uyğun olaraq aparılır.

İcraya Nəzarət Kargüzarlıq və Təsərrüfat İşləri Qrupunun əsasnaməsi “Azərbaycan Dövlət Dəniz Akademiyası” PHŞ-nın Elmi Şurasını 29 dekabr 2023-cü il tarixli (protokol 04) iclasında təsdiq olunmuşdur.

